മലവെള്ളം ഒഴുകിയെത്തിയപ്പോള് അടുത്തെത്തിയ ദുരന്തം അറിഞ്ഞില്ല മക്കള്ക്കൊപ്പം ഫൗസിയ പകര്ത്തിയ ദൃശ്യങ്ങള് ബന്ധുവിന് വാട്സാപ്പില് അയച്ചു മിനിറ്റുകള്ക്കുള്ളില് ഉരുള്പൊട്ടലില് വീടും അഞ്ചു കുടുംബാംഗങ്ങളും മണ്ണിനടിയില് ഇടുക്കി: ഇടുക്കി ജില്ലയിലെ കൊക്കയാര് പഞ്ചായത്തില് ഉരുള്പൊട്ടല് നടന്ന സ്ഥലത്ത് നടത്തിയ തിരച്ചിലില് കാണാതായ നാലു കുട്ടികള് ഉള്പ്പെടെ ആറുപേരുടെ മൃതദേഹങ്ങളാണ് ഇതുവരെ കണ്ടെത്തിയത്. ഷാജി ചിറയില് 55, ചേരിപ്പുറത്ത് സിയാദിന്റെ ഭാര്യ ഫൗസിയ 28, മകന് അമീന് സിയാദ് 7, മകള് അംന സിയാദ് 7, കല്ലുപുരയ്ക്കല് ഫൈസലിന്റെ മക്കളായ അഫ്സാന് ഫൈസല് 8, അഹിയാന് ഫൈസല് 4 എന്നിവരുടെ മൃതദേഹമാണ് കണ്ടെത്തിയത്. അംന, അഫ്സാന്, അഹിയാന് എന്നിവരുടെ മൃതദേഹങ്ങള് കെട്ടിപ്പിടിച്ചു കിടക്കുന്ന രീതിയിലായിരുന്നു കണ്ടെത്തിയത്. മണിമലയാറ്റില് നിന്നാണ് ഷാജി ചിറയിലിന്റെ മൃതദേഹം കണ്ടെത്തിയത്. ഇതോടെ ഇടുക്കി ജില്ലയില് കഴിഞ്ഞ 24 മണിക്കൂറിനിടയില് മഴ ദുരന്തത്തില് മരിച്ചവരുടെ എണ്ണം 9 ആയി. മൃതദേഹങ്ങള് പോസ്റ്റുമോര്ട്ടത്തിനായി കോട്ടയം മെഡിക്കല് കോളജിലേക്ക് മാറ്റി. ഉരുള്പൊട്ടലില് കാണാതായ ഏഴുവയസ്സുകാരന് സച്ചു ഷാഹുലിനായി തിരച്ചില് ഏറെ വൈകിയും തുടര്ന്നു. ഇത് സംബന്ധിച്ച് കൃത്യമായ വൃക്തത നല്കാന് കുടുംബത്തിലുള്ളവര്ക്കും കഴിഞ്ഞിട്ടില്ല. കുട്ടി വീട്ടിലായിരുന്നു ഉണ്ടായിരുന്നതെന്നും അതല്ല, ഓട്ടോയില് കളിച്ചുകൊണ്ടിരിക്കുകയായിരുന്നു എന്നും പറയുന്നുണ്ട്. ഒഴുക്കില്പെട്ട് കാണാതായ ആന്സി സാബുവിനെയും ഇതുവരെ കണ്ടെത്താനായിട്ടില്ല. അതിനിടെ ഉരുള്പൊട്ടലില് മരിച്ച ചേരിപ്പുറത്ത് സിയാദിന്റെ ഭാര്യ ഫൗസിയ 28 ദുരന്തത്തിനു മുന്പ് മലവെള്ളം വീടിന് അരുകിലൂടെ ഒലിച്ചെത്തുന്നതിന്റെ ദൃശ്യങ്ങള് ബന്ധുവിന് വാട്സാപ്പില് അയച്ചു നല്കിയിരുന്നു. തൊട്ടുപിന്നാലെയാണ് കലിതുള്ളി പാഞ്ഞെത്തിയ മലവെള്ളം ഫൗസിയയുടെയും രണ്ടു പൊന്നുമക്കളുടെയും ജീവനെടുത്തത്. മലവെള്ളം കുത്തിയൊലിക്കുന്നതിന്റെ ദൃശ്യങ്ങളാണ് വിഡിയോയിലുള്ളത്. ഉരുള്പൊട്ടലില് മരിച്ച അംന സിയാദ്, അഫ്സാന് ഫൈസല് എന്നിവരെയും വിഡിയോയില് കാണാം. വിഡിയോ പകര്ത്തി മിനിറ്റുകള്ക്കകം ഉരുള്പൊട്ടലില് വീടും 5 കുടുംബാംഗങ്ങളും മണ്ണിനടിയിലായി. വരാനിരിക്കുന്ന ദുരന്തത്തിന്റെ മുന്നറിയിപ്പ് എന്നോണം മലവെള്ളം ഒഴുകിയെത്തിയെങ്കിലും തിരിച്ചറിയാനാകാതെ പോയി. ബന്ധുവിന്റെ വിവാഹത്തിനെത്തിയതായിരുന്നു ഫൗസിയയും മക്കളായ അമീനും അമ്നയും. ഫൗസിയയുടെ സഹോദരന്റെ മക്കളാണ് അഫ്സാനും അഹിയാനും. രണ്ട് മണിയോടെ മണ്ണില് പുതഞ്ഞ കുട്ടികളുടെ മൃതദേഹങ്ങള് ഓരോന്നായി കണ്ടെടുക്കുമ്ബോള് രണ്ട് കുട്ടികള് പരസ്പരം കെട്ടിപ്പിടിച്ച നിലയിലായിരുന്നു. കല്ലുപുരയ്ക്കല് വീട്ടില് ഫൈസലിന്റെ മക്കളായ അഖിയാന് ഫൈസല്, അഫ്സാന് ഫൈസല് എന്നിവരുടെ മൃതദേഹങ്ങളാണ് കെട്ടിപ്പുണര്ന്ന നിലയില് കണ്ടെത്തിയത്. ഇതിന് പിന്നാലെയാണ് അംന സിയാദിന്റെ മൃതദേഹം കണ്ടെത്തിയത്. തൊട്ടുപിന്നാലെ ഫൗസിയയുടേയും അമീന്റേയും മൃതദേഹങ്ങള് കണ്ടെത്തി. കൊക്കയാറില് കുത്തിയൊലിച്ചെത്തിയ പാറയും വെള്ളവും ഏഴ് വീടുകളാണ് തകര്ത്തത്. ദുരന്തത്തില്പ്പെട്ടവരില് അഞ്ചുപേരും കുട്ടികള്. കുട്ടികളെല്ലാവരും പത്ത് വയസില് താഴെയുള്ളവരും. മണിക്കൂറുകള് നീണ്ട തിരച്ചിലിനൊടുവിലാണ് കാണാതായവരില് ആറ് പേരുടെ മൃതദേഹങ്ങള്കൂടി ഇന്ന് കണ്ടെത്തിയത്. നാല് കുട്ടികളുടേയും ഒരു സ്ത്രീയുടേയും ഒരു പുരുഷന്റേയും മൃതദേഹമാണ് ഇന്ന് കണ്ടെത്തിയത്. ഇതേടെ സംസ്ഥാനത്ത് ഇന്നലെയും ഇന്നുമായി മഴക്കെടുതിയില് ജീവന് നഷ്ടപ്പെട്ടവരുടെ എണ്ണം 23 ആയി. ഇവിടെ രക്ഷാ പ്രവര്ത്തനത്തിനായി ഡോഗ് സ്ക്വാഡിനേയും കൂടുതല് മണ്ണുമാന്തി യന്ത്രങ്ങളും എത്തിച്ചിട്ടുണ്ട്. എന്നാല് പ്രദേശത്ത് തുടരുന്ന മഴയാണ് രക്ഷാ പ്രവര്ത്തനം തടസപ്പെടുത്തിയത്. കോട്ടയം ജില്ലയിലെ കൂട്ടിക്കലിലുണ്ടായ ഉരുള് പൊട്ടലില് 10 പേരാണ് കൊല്ലപ്പെട്ടത്. ഇന്നലെ മൂന്ന് പേരുടെ മൃതദേഹവും ഇന്ന് ഏഴുപേരുടെ മൃതദേഹവുമാണ് കണ്ടെടുത്തത്. മാര്ട്ടിന് 48, മാര്ട്ടിന്റെ ഭാര്യ സിനി 45, അമ്മ ക്ലാരമ്മ, മക്കളായ സാന്ദ്ര 14, സോന 12, സ്നേഹ 10 എന്നിങ്ങനെ ഒരു കുടുംബത്തിലെ ആറു പേരടക്കമാണ് 10 പേര് മരിച്ചത്. ഇവിടെ എത്രപേരെയാണ് ഇനി കണ്ടെത്താനുള്ളത് എന്നത് സംബന്ധിച്ച് കൃത്യമായ വിവരമില്ല. കുറഞ്ഞത് മൂന്നുപേരെയെങ്കിലും ഇനിയും കണ്ടെത്താനുണ്ട് എന്നാണ് കരുതുന്നത്. ഉരുള്പ്പൊട്ടലില് മരിച്ച മാര്ട്ടിന്റെയും കുടുംബാംഗങ്ങളുടേയും പോസ്റ്റ്മോര്ട്ടം കഴിഞ്ഞു. മൃതദേഹം മുണ്ടക്കയം മെഡിക്കല് ട്രസ്റ്റില് സൂക്ഷിച്ചിരിക്കുകയാണ്. ബന്ധുക്കള് പാലക്കാടാണ് ഉള്ളത്. സോണിയ, അലന്, റോഷ്നി എന്നിവരുടെ മൃതദേഹം എന്തയ്യാര് സെന്റ് മേരീസ് പള്ളിയില് സംസ്കരിക്കും. മരിച്ച സരസമ്മയുടെ മകന് വിദേശത്താണ് ജോലി ചെയ്യുന്നത്. മകന് തിരിച്ചെത്തിയ ശേഷമാകും സംസ്കാരം നടത്തുക. കോട്ടയംഇടുക്കി ജില്ലകളെ വേര്തിരിക്കുന്ന പുല്ലകയാറിന് സമീപ പ്രദേശങ്ങളിലാണ് ഉരുള്പൊട്ടലുണ്ടായിരിക്കുന്നത്. കോട്ടയം ജില്ലയിലെ കൂട്ടിക്കലും ഇടുക്കി ജില്ലയില് ഉള്പ്പെടുന്ന കൊക്കയാറും തമ്മില് ഏതാനും കിലോമീറ്ററുകളുടെ മാത്രം വ്യത്യാസമാണുള്ളത്. രണ്ട് ജില്ലകളിലാണെങ്കിലും ഒരേ ഭൂപ്രകൃതി നിലനില്ക്കുന്ന പ്രദേശമാണിവ. ഇന്ന് പകല് സമയത്ത് മഴ കുറഞ്ഞ് നിന്നത് രക്ഷാപ്രവര്ത്തനം കാര്യക്ഷമമാക്കി. മണ്ണില് പെട്ടുപോയ നിലയിലാണ് മൃതദേഹങ്ങള് കണ്ടെത്താനായത്. Stories you may Like